Adela Cortina, Carlos Simón, Vanessa Paredes i Power Electronics, premis Universitat-Societat 2025

## Adela Cortina, Carlos Simón, Vanessa Paredes i Power Electronics, premis Universitat-Societat 2025

La filòsofa Adela Cortina, el ginecòleg Carlos Simón, la professora d’Ortodòncia Vanessa Paredes i l’empresa Power Electronics rebran els Premis Universitat-Societat del Consell Social de la Universitat de València el pròxim 14 d’abril en La Nau.

Aquests guardons, que celebren enguany la seua XXVIII edició, reconeixen la labor de persones i entitats el treball de les quals contribueix a potenciar les relacions entre la Universitat de València i el seu entorn social i econòmic.

**Adela Cortina, premi Alumni Plus /Insigne UV**

La **filòsofa Adela Cortina rebrà el Premi Alumni Plus/Insigne UV en l’edició XXVIII dels Premis Universitat-Societat**. El Jurat reconeix amb aquest guardó la prestigiosa trajectòria i aportació al progrés de la societat d’aquesta filòsofa: el seu treball ha influït en el debat ètic contemporani, amb un enfocament en la construcció de societats més justes i democràtiques.

**Catedràtica d’Ètica i Filosofia política en la Universitat de València,** va ser la primera dona membre de l’Acadèmia de Ciències Morals i Polítiques.

En l’actualitat, és **directora acadèmica de la Fundació Étnor**, membre de la Comissió Nacional de Reproducció humana assistida i del Comité Ètic per a la Investigació Científica i Tecnològica, entre altres càrrecs rellevants.

En el marc dels seus assoliments es troba la **creació d’una nova paraula: aporofòbia**. Aquest terme, encunyat per Adela Cortina i utilitzat per primera vegada fa més de dues dècades per a denominar el rebuig cap a la pobresa i cap a les persones sense recursos, forma part des de 2017 del diccionari de La Reial Acadèmia de la Llengua.

Entre moltíssims premis i reconeixements a la seua carrera i al seu treball, destaca el **Premi Nacional d’Assaig** per la seua obra “Per a què serveix realment l’ètica?”.

**Vanessa Paredes, premi Excel·lència Docent**

Vanessa Paredes és la **professora de la Universitat de València premiada enguany en la modalitat d’Excel·lència Docent,** que reconeix l’aposta per la innovació educativa i la qualitat docent.

Vanessa Paredes és **doctora en Odontologia per la Universitat de València,** amb Premi Extraordinari de Llicenciatura i de Doctorat. Actualment, és **Professora Titular d’Ortodòncia amb acreditació a catedràtica, Vicedegana d’Odontologia i codirectora del Màster d’Ortodòncia de la Universitat de València.**

Inclosa en el **rànquing de les 10.000 investigadores espanyoles amb millors indicadors mètrics d’investigació**, ocupa una posició destacada en el primer tercil.

És conferenciant habitual en congressos nacionals i internacionals i ha rebut múltiples premis de la Societat Espanyola d’Ortodòncia, Entre altres, l’atorgat per la Societat Nord-americana d’Ortodòncia, que la va convertir en la **primera odontòloga europea** a rebre aquest reconeixement.

**Carlos Simón, premi Transferència del Coneixement**

El **catedràtic d’Obstetrícia i Ginecologia a la Universitat de València i professor adjunt en la Universitat d’Harvard Carlos Simón és l’investigador premiat en la categoria Transferència del Coneixement en aquesta edició.**

**Referent mundial en medicina reproductiva,** Carlos Simón ha centrat el seu estudi en la detecció patologies uterines i endometrials. Per a millorar l’èxit de la reproducció assistida **ha desenvolupat algunes de les patents més rellevants en el diagnòstic del problema reproductiu**.

El Jurat dels Premis Universitat-Societat ha destacat, entre altres aspectes, el seu treball per a **establir les bases del Node València del Banc espanyol de cèl·lules mare i la seua contribució per a millorar la salut reproductiva** de milers de pacients a tot el món.

Amb 539 publicacions científiques en revistes internacionals citades més de 51.000 vegades, el seu **impacte en biomedicina és inqüestionable**. Ha dirigit 40 tesis doctorals i editat 21 llibres en diversos idiomes. El seu treball ha sigut reconegut amb prestigiosos guardons, entre ells el **Premi d’Investigació Mèdica Rei Jaume I** (2011), el Premi d’Investigació Biomèdica de la Fundació Lilly (2021) i el Premi d’Investigació Mèdica Translacional de la RANME (2023).

**Power Electronics, premi Col·laboració Universitat-Societat**

**Power Electronics és l’empresa premiada en la modalitat Col·laboració Universitat-Societat** en la XXVIII edició dels Premis Universitat-Societat del Consell Social de la Universitat de València.

**Líder mundial d’emmagatzematge energètic i el primer fabricant d’inversors solars per a plantes fotovoltaiques a Amèrica, Oceania i Europa,** compta amb quatre divisions: energia solar, emmagatzematge energètic, mobilitat elèctrica i industrial.

El Jurat ha reconegut la seua **decidida aposta per la col·laboració amb la societat** i, en concret, amb la Universitat de València a través de diferents programes. Entre altres destaca la seua **participació en el Màster de Formació Permanent en Transformació Energètica**, així com les accions desenvolupades en col·laboració amb l’Escola Tècnica Superior d’Enginyeria (ETSE).

**Gràcies a aquesta col·laboració, la Universitat de València ofereix als seus estudiants d’enginyeria el coneixement més avantguardista sobre els convertidors de potència,** a través del màster de formació permanent en transformació energètica.

**25 anys de Càtedra de Cultura Empresarial**

El Jurat dels Premis Universitat-Societat ha decidit, així mateix, **atorgar un reconeixement especial a la Càtedra de Cultura Empresarial,** que celebra un quart de segle inoculant l’esperit emprenedor entre la comunitat universitària.

**Els guardons s’entregaran el pròxim 14 d’abril en l’edifici de La Nau**, en un acte que reunirà els principals representants del món de l’Administració, la Universitat i la societat.

Inscripció oberta: https://www.adeituv.es/28-premiosus/

Arxivat en:
Consell Social
, Universitat i societat

## Altres Notícies

Adela Cortina, Carlos Simón, Vanessa Paredes i Power Electronics, premis Universitat-Societat 2025

El Consell Social de la Universitat de València ajorna el lliurament de la XXVIII edició dels seus Premis Universitat-Societat

Joan Romero inaugura el curs de Nau Gran Gandia aquest dijous

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar